Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 141

53. A Bizottság mindazonáltal elismeri, hogy továbbra is fennállhatnak olyan körülmények, amikor a kedvezményezett bankja szükségszerûen további költségekkel fog szembesülni a határokon átnyúló átutalás fogadása során a hazai átutalásokhoz képest. Különösen ez lesz a helyzet azokban a tagállamokban, amelyek elõírják a kedvezményezett bankja részére a beérkezõ fizetéseknek a fizetési mérleggel foglalkozó hatóságok felé történõ bejelentését, vagy amelyek elõírják, hogy a kedvezményezetteknek több információt kell kapniuk bankjuktól, mint a hazai kifizetések esetében általában. Ez a helyzet áll fenn akkor is, ha a kedvezményezetti bankokra hárulnak az új rendszerek felállítási költségei (és itt a helyzet eltérõ lesz a különbözõ tagállamokban). Ilyen körülmények között indokolt lehet a célországban található bankok számára, ha multilaterális bankközi díjban állapodnak meg e további költségek fedezésére a kettõs díjfelszámítás elkerülése érdekében. Ilyen tranzakciós díjban állapodhatnak meg valamely EEH résztvevõi, illetve általános jelleggel az adott ország valamennyi vagy legtöbb bankja.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes